Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 779/14/3307	Prievidza, 3.3.2015
EEČ : 2-27-18-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
že dňa 08.11.2008 o 11,30 hodine pri vychádzaní z parkoviska pre nákladné motorové vozidlá pri fabrike VEGUM, akciová spoločnosť, Dolné Vestenice za mostom rieky Nitra okres Prievidza, s nákladným motorovým vozidlom značky Volvo, evidenčné číslo XXXXX na účelovú komunikáciu, nedal prednosť v jazde osobnému motorovému vozidlu značky Peugeot 106, evidenčné číslo XXXXX ktoré viedla, ako vodička XXXXX po tejto účelovej komunikácii smerom na obec Nitrica, čím porušil ustanovenie § 20 odsek 1 zákona číslo 315/1996 zbierky zákonov, v dôsledku čoho, došlo medzi nimi k dopravnej nehode, pričom XXXXX utrpela zranenia - otras mozgu I. stupňa, tržno-zmliaždenú ranu ľavej strany čela, mnoho početné odreniny čela, tržno-zmliaždenú ranu pravého lakťa, zlomeninu siedmeho rebra vpravo, pomliaždenie pravej strany hrudníka, ktoré ju obmedzovali v obvyklom spôsobe života 8 týždňov a jej spolujazdec XXXXX utrpel zranenia - krvácanie pod tvrdú mozgovú plentu v čelovo temennej oblasti vľavo ,zlomeninu čelovej a jarmovej kosti vľavo, zlomeninu lebkovej bázy, krvácanie do prínosových dutín, tržne zmliaždené rany a odreniny tváre, pomliaždenie brušnej steny, ktoré ho obmedzovali v obvyklom spôsobe života 3 až 4 mesiace. 

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
	Vyšetrovateľ Okresného riaditeľstva Policajného zboru, Odboru kriminálnej polície v Prievidzi uznesením ČVS: ORP-1259/OVK-PD-2008 zo dňa 12.03.2012 podľa § 228 ods.2 písm. d ) , Trestného poriadku prerušil trestné stíhanie proti obv. XXXXX XXXXX pre prečin ublíženia na zdraví podľa § 157 ods. 1, ods. 2 písm. a) Trestného zákona.

	Dňa 16.05. 2012 bola prokurátorom Okresnej prokuratúry v Prievidzi, príslušnému justičnému orgánu Poľskej republiky, zaslaná žiadosť o prevzatie trestného konania na XXXXX XXXXX z trestného prečinu ublíženia na zdraví podľa § 157 ods. 1, ods. 2 písm. a) Trestného zákona. 

	Po odovzdaní trestného konania, bol tunajšej prokuratúre doručený rozsudok Okresného súdu v Brodnicy z Poľskej republiky, ktorým bol uznaný vinným z  prečinu ublíženia na zdraví podľa § 157 ods. 1, ods. 2 písm. a)  Trestného zákona, pričom bolo konanie podmienečne zastavené so skúšobnou dobou  1 ( jeden )  rok od právoplatnosti rozhodnutia. zároveň mu bolo uložené zaplatiť peňažnú sumu vo výške 500 ( päťsto ) zlotých Fondu pomoci poškodeným a postpenitenciárnej pomoci a zaplatiť Štátnej pokladnici sumu 60 ( šesťdesiat ) zlotých z titulu poplatku a povinnosť zaplatiť ostatné súdne trovy.  

	 Podľa § 215 ods. 2 písm. c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským  orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

	V tejto trestnej veci právoplatne rozhodol rozsudkom súd Poľskej republiky, to je cudzozemský súd, pričom toto rozhodnutie možno považovať za dostačujúce.

	Z týchto dôvodov som rozhodol tak, ako je uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Milan Pánis
prokurátor